Wenche Elizabeth Arntzen

Wenche Elizabeth Arntzen (født 1959) er en norsk høyesterettsdommer.

Arntzen ble internasjonalt kjent som tingrettsdommer ved Oslo tingrett og administrator i rettssaken mot Anders Behring Breivik i 2012.De deltok i landssvikoppgjøret - barnebarna skal dømme Breivik, VG 23. desember 2011 Den 20. juni 2014 ble hun utnevnt til dommer i Høyesterett. Hun tiltrådte embetet den 29. september 2014.

 Bakgrunn 
Arntzen begynte sin karriere som konsulent i lovavdelingen i Justisdepartementet. Fra 1989 til 2003 var hun advokat hos Regjeringsadvokaten, og fikk møterett for Høyesterett i 1993. Hun gikk deretter inn i Kluge Advokatfirma som advokat og partner. Fra 2007 til 2014 var Arntzen tingrettsdommer i Oslo tingrett. Arntzen var særskilt oppnevnt mekler hos Riksmekleren siden 2008 og frem til hun ble dommer i Høyesterett.

Fra 2009 var Arntzen medlem av Stortingets kontrollutvalg for etterretnings-, overvåknings – og sikkerhetstjeneste (EOS-utvalget).EOS-utvalget: Medlemmer , hentet 23. desember 2011 Hun arbeidet også ved Universitetet i Oslo som timelærer i etikk.

 Familie 
Wenche Elizabeth Arntzen tilhører en slekt med mange jurister. Farfaren hennes var riksadvokat Sven Arntzen. Hennes far var høyesterettsadvokat Andreas Arntzen. Hun er gift med lagmann Eirik Akerlie i Borgarting lagmannsrett. Hun er kusine av professor i psykologi Erik Arntzen. 

 Referanser 

Kategori:Norske høyesterettsdommere
Kategori:Norske advokater
Kategori:Breivik-saken
Kategori:Personer fra Oslo